
DEI ET APOSTOLICAE SEDIS GRATIA 

Sue Sanctitatis Pralatus domesticus, Solio Pontificio Assistens, Comes 


Romanus, Eques c. r. Ordinis Corona ferrec ll. Classis, Commendator 
Ordinis c. r. Austr. Francisci Josephi, Membrum Comitiorum Regni 


Galicio, Praeses Commissionis pauperum Tarnovie śe. «e. 


Salutem et Benedictionem a Domino! 


Quis Nostrum non deplorat miseram sortem, qua S. Mater Ecclesia Romana hodie 
premitur, quis par est considerandae tribulationi qua Sanetus Pater, Summus Pontifex Ro- 
manus in propria Urbe et Sede captivus affigitur! Fremente non minus diuturno, quam 
atroci inter potentissimos Europae status bello, et depressis viribus istius Imperii catholici 

cujus protectione Ecclesia Romana ultimis temporibus fruebatur, inimici Ecclesiae audaciores 
facti, vehementiores quoque in prosequendis et perpetrandis perniciosis contra S. Sedem 
consiliis et propositis evasere; et quod ante aliquot menses vix credibile videbatur, nam 
solis minis et inanibus moliminibus absolutum comparebat, modo in ipsum atrox crimen 
sacrilegii prorupit. 

Eousque impius ausus animum hostium Ecclesiae invasit, eousque odium religionis 
vesanam eorum mentem conturbavit, ut spreta omni justitia et aequitate, conculcatisque 
juribus ab antiquo tempore a Saucta Sede in possessione Dominii terrestris legitime acquisi- 
tis, excussa denique debita veneratione erga Vicarium Jesu Christi, non tantum Ecclesiam 
Sancti Petri Patrimonio suo ab antiquo tempore legitime acquisito spoliare et ita rapinam 
sacrilegam perpetrare minime vererentur, verum etiam dejecto omni freno religionis, ipsum 
liberum exercitium Potestatis Primatialis, Supremi Capitis Orbis catholici aggredi et impe- 
dimentis obstruere haud perhorrescant. Ipse S. Pater id lacrimabundus universo Orbi 
catholico pronunciat, et summo cum animi moerore effatur: sibi a momento occupationis 
territorii Romani ab exercitu italico, tam parum libertatis relictum esse, ut neque potesta- 
tem pontificiam per orbem catholicum exercere, nec Concilium o»cumenicum die 8. Decembris 
1869. cum tanto sui et Ecclesiae et populorum catholicorum gaudio et emolumento coeptum 
et quatuor sessionibus celebratum ultro continuare valeat, ita, ut se coactum censeat, synodum 
hanc suspendere, et usque ad tempus indeterminatum prorogare. Id Sanctus Pater expresse 
declarat Litteris apostolicis sub annulo piscatoris de 20. Octobr. 1870. Pontificatus sui anno 
25. ubi ad Episcopos orbis catholici haee verba dirigit: „Confidebaimus istiusmodi labores 
„(i e. Concilii universalis) communi Fraternitatis studio ac zelo suos progressus habere, 
„et ad optatum exitum facili prosperoque cursu perduci posse; sed sacrilega repente invasio 
„hujus Almae Urbis, Sedis Nostrae, et reliquarum temporalis Nostrae ditionis regionum, 
„qua contra omne fas civilis Nostri et Apostolicae Sedis Principatus inconcussa jura in- 
„credibili perfidia et audacia violata sunt, iu eam Nos rerum conditionem conjecit, uć sub 
„hostili dominatione et potestate, Deo sic permittente ob imperscrutabilia judicia sua, pe- 
„nitus constituti simus. In hac luctuosa rerum conditione, cum Nos a libero expeditoque 
„usu suprémee auctoritatis Nostrae  diinitus collatae multis modis impediamur, cumque 
„probe intelligamus, minime ipsis Vaticani Concilii Patribus in hac Alma Urbe praedicto 
„rerum statu manente, necessariam libertatem, securitatem, tranquillitatem suppetere et con- 
„Stare posse ad res Ecclesiae Nobiscum rite pertractandas, cumque praeterea necessitates 
„Fidelium in tantis iisque notissimis Europae calamitatibus, tot Pastores a suis Ecclesiis 
„abesse haud patiantur, idcirco Nos, eo res adductas magno cum animi Nostri moerore 
„perspicientes, ut Vaticanum Concilium tali in tempore cursum suum omnino fenere non 
„possit, praevia matura deliberatione, motu proprio ejusdem Vaticani oecumenici Concilii 

,celebrationem usque ad aliud opportuuius et commodius tempus per hanc Sanctam Sedem 
„declarandum, Apostolica auctoritate tenore praesentium suspendimus, et suspensam csse 
„nunciamus, Deum adprecantes, auctorem et vindicem Ecclesiae Suae, ut submotis tandem 
„impedimentis omnibus Sponsae Suae fidelissimae ocius restituat libertatem ac pacem.“ 

Dura sane et atrocia, et omnique juri sacro et profano contraria et inimica sunt 
haec tempora, tristes admodum atroces eventus, ac contra Sanctam Sedem perpetrati 
sacrilegi aggressus, quibus non solummodo suprema auctoritas Summi Pontificis ac libertas Ejus- 
dem in exercenda potestate divinitus concessa Supremi Pastoris in discrimen adducitur, 
verum etiam. pax et tranquillitas populorum christianorum, ipsa eonseientia catholica gra- 
vissime feritur et vulneratur, nam impius. hic et inimicus incursus, violenta haec et sa- 
crilega invasio ipsum mystiei Corporis Jesu Christi cor, et principalem fontem gravissimo ictu 
afficit, unde unitas Fidei et vitae spiritualis vis ac nutrimentum exorditur. Quanto magis 
vero deplorabilia et quanto funestiora comparere debent haec omnia Ecelesiae inimicorum 
conamina et perpetrata sacrilegia, quum ab: iis progrediantur, qui perversa. hypocrisi induti, 
adinstar luporum. rapacium pelle agnina vestitorum, se Fidei catholicae genuinos asseclas, 
et Sanctae Sedis devotos filios simulare minime verentur, ut cum Psalmista exclamare 
cagamur: „Mt mentita. est óniquétas sibi.“ (P. XXVL v. 12.) Idcirco etiam merito quaeri 
possumus ac plorare cum Psalmista (IL v. 1. 2) ,Quare fremuerunt gentes, et populi 
„meditati sunt, inania? Astiterunt reges terrae et principes convenerunt in. unum, adversus: 
„Dominum et adversus Christum. ejus.“ 


Jam enim ante decennium iidem Sedis Apostolicae adversarii contra Dominium terre- 
stre Summi Pontifieis consurgentes, sine causa magnam. partem. ditionum Ecclesiae Roma-- 
nae diripuere, verum nec his contenti, ut omnem mensuram. flagitii superarent, nune et 
ultimum Patrimonii S. Petri residuum: eripuerunt. Ditiones. has Ecclesia Romana largitate: 
et magnanimitate principum Catholicorum legitime obtinuit, et donationem hanc orbis ca~ 
tholicus. perpetua pietate sanctam. et inviolabilem. solerter custudivit, nune autem injusti: 
aggressores contra omne jus et fas, quin. Summus Pontifex alicui bellum. indiceret, quin: 
aliquem. armis impeteret, mera invidia, et terrarum harum. potiendarum. eupiditate- ducti; 
Eundem hello petere, omnes terras Ejusdem, imo et ipsam Almam Urbem Sanctae- Sedis; 
armato exercitu invadere minime trepidarunt. Verum his nondum. finis. Eversione dominii: 
terrestris Summi Pontificis. Romani hostes Ecclesiae nondum votis suis ex integro delatum; 
arbitrantur, nam subversa auctoritate hac et splendore terrestri; potente et necessario 
fulcro sublimioris nam spiritualis dominii, et primatials potestatis Pontificiae; modo. et 
contra hanc iniqua arma extollunt, et mox post captam Urbem neque tantum libertatis 
Sancto Patri relinquunt, ut independenter, prout Spiritus. Dei. suggesserit, Ecclesiam guber 


— 140 — 


nare et potestatem primatialem, quam ex divina Institutione Jesu Christi scrtitur, sine 
impedimento exercere valeret. Tristissimae hujus rerum conditionis luculentissimum vel in 
eo repositum est testimonium, quod Beatissimus Pater mox post expugnatam Urbem Con- 
cilium. oecumenieum suspendere, et congregatos ad Concilium Patres dimittere cogeretur. 
Inter tantas rerum angustias tantasque tribulationes, quid Nobis superest, Venerabiles Fra- 
tres! ,Cui eomparabo te? vel cui assimilabo te filia Jerusalem? cui exaequabo te et 
„consolabor te virgo filia Sion?* (Thren. IL 13.) Quum humanum non suppetat auxilium, 
nonnisi ab Oinnipotente Deo salus sperari poterit. „Bonus est^ etenim „Dominus speran- 
„tibus in eum, animae quaerenti illum* et ,bonum est praestolari cum silentio salutare 
„Dei“ (Thren. III. 25. 26.) Audiamus Sancti Patris Ordinationem, qui in Litteris supra citatis 
„tali modo hoc obtutu disponit. ,Quoniam vero quo pluribus et gravioribus periculis malis- 
„que vexatur Ecclesia, eo magis instandum est obsecrationibus et orationibus nocte ac die 
„apud Deum et Patrem Domini Nostri Jesu Christi, Patrem misericordiarum et Deum totius 
„Consolationis, volumus ac mandamus, ut ea, quae in apostolicis litteris die 11. Aprilis anno 
„proxime superiori datis, quibus indulgentiam plenariam in forma Jubilaei occasione Oe- 
„cumenici concilii omnibus Christifidelibus concessimus, a Nobis disposita ac statuta sunt, 
„justa modum et rationem iisdem litteris praescriptam in sua vi, firmitate et vigore perma- 
,neant, perinde ac si ipsius Concilii celebratio procederet.“ 


Perseveremus igitur in assidua oratione et auxilium a Deo imploremus! Eapropter 
in pleno vigore permanent, non obstante Concilii suspensione omnia, quae litteris Nostris 
de 15. Julii 1869. N. 104. praesid. Curr. X. (ef. Curr. VII. N. 2032. ex 1869.) prae- 
cepimus et disposuimus fine indulgentiarum lucrandarum, tum etiam quoad collectas de 
Spiritu S. contra persecutores Ecclesiae et pro Papa inter Sacrum Missae sacrificium re- 
citandas. State constantes in fide et veritate, et emundantes propriam conscientiam, lucrum 
Spirituale ex indulgentiis istis pereipere satagite, verum etiam populum fidelem, respective 
eos, qui beneficii istius nondum participes evasere, ad hauriendam ex hoc fonte misericor- 
diam divinam excitate. Non minus populum fidelem, de calamitatibus Ecclesiam Jesu Chri- 
sti tantopere prementibus edocete, eumque ad preces fervidas continuo pro Ecclesiae inco- 
lumitate, et Summi Pontificis: salute et consolatione fundendas invitate; In hoc autem pio 
opere roborent nos verba. Venerabilis Bedae presbyteri.: „Hodie... triumphis Ecclesia’ Sancta 
coronatür, quorum confessio. quanto in passione fortior, tanto est clarior in honore: quia 
dum crevit pugna, crevit. et. pugnantium gloria, et. martyrii: triumphus: multiplici passionum 
genere. adornatur: perque: graviora tormenta, graviora fuere et praemia, dum. Catholica 
Mater Ecclesia, quae per: totum orbem longe lateque: diffusa: est, in ipso: Capite suo Chri- 
sto Jesu edocta est; contumelias, cruces: et: mortem. non timere; magisque roborata“ non? re- 

sistendo, sed perferendo, universis, quos agmine inclyto carcer poóenalis inclusit, pari et 
simili calore virtutis ad gerendum certamen gloriam triumphalem inspiravit. Gratia et 
Benedictio Dei Omnipotentis sit cum omnibus Vobis. Amen. 


Dabamus Tarnoviae die 30. Octobris 1870. 


Sequentibus communicamus Venerabili Clero integrum tenorem Litterarum Aposto- 
licarum Summi Pontificis Pii supra citatarum de 20. Octobr. 1870. 


PIUS PP. IX, 


Ad futuram rei memoriam. 


Postquam Dei munere Oecumenici Vaticani Concilii celebrationem inire anno proxime 
superiori Nobis datum est, vidimus sapientia, virtute ac sollicitudine Patrum qui ex omni- 
bus orbis terrarum partibus frequentissimi convenerant maxime adnitente, ita res gravissi- 
mi hujus et sanctissimi operis procedere, ut spes certa Nobis affulgeret, ees fructus, quos 
vehementer optabamus, in Religionis bonum et Ecclesiae Dei humanaeque Societatis utilita- 
tem ex illo fore feliciter profecturos. Et sane jam quatuor publicis ac solemnibus Sessioni- 
bus habitis salutares atque opportunae in causa fidei Constitutiones a Nobis eodem sacro 
approbante Concilio editae ac promulgatae fuerunt, aliaque tum causam fidei tum ecclesia- 
sticae disciplinae spectantia ad examen a Patribus revocata, quae suprema docentis Eccle- 
siae auctoritate brevi sanciri ac promulgari possent, Confidebamus istiusmodi labores com- 
muni Fraterninatis studio ac zelo suos progressus habere, et ad optatum exitum facili pros- 
peroque cursu perduci posse; sed sacrilega repente invasio hujus Almae Urbis, Sedis No- 
strae, et reliquarum temporalis Nostrae ditionis regionum, qua contra omne fas civilis 
Nostri et Apostolicae Sedis Principatus inconcussa jura incredibili perfidia et audacia vio- 
lata sunt, in eam Nos rerum conditionem coniecit, ut sub hostili dominatione et potestate, 
Deo sie permittente ob imperscrutabilia judicia sua, penitus constituti simus. In hac luc- 
tuosa rerum conditione, cum Nos a libero expeditoque usu supremae auctoritatis Nobis 
divinitus collatae multis modis impediamur, cumque probe intelligamus, minime ipsis Vati- 
cani Concilii Patribus in hac alma Urbe, praedicto rerum statu manente, necessariam li- 
bertatem securitatem, tranquillitatem, suppetere et constare posse ad res Ecclesiae Nobiscum 
rite pertractandas, cumque praeterea necessitates Fidelium, in tantis iisque notissimi Euro- 
pae calamitatibus et motibus tot Pastores a suis Ecclesiis abesse haud patiantur; idcirco 

Nos, eo res adductas magno cum animi Nostri moerore perspicientes, ut Vaticanum Con- 
cilium tali in tempore cursum suum omnino tenere non possit, praevia matura delibera- 
tione, motu proprio ejusdem Vaticani Oecumenici Concilii celebrationem usque ad aliud 
opportunius et commodius tempus per hane Sanctam Sedem declarandum, Apostolica aucto- 
ritate tenore praesentium suspendimus, et suspensam esse nunciamus, Deum adprecantes 
auctorem et vindicem Ecclesiae Suae, ut submotis tandem impedimentis omnibus Sponsae 
Suae fidelissimae ocius restituat libertatem ac pacem. Quoniam vero quo pluribus et gra- 
vioribus periculis malisque vexatur Ecclesia, eo magis instandum est obsecrationibus et 
orationibus nocte ac die apud Deum et Patrem Domini Nostri Jesu Christi, Patrem mise- 
ricordiarum et Deum totius consolationis, volumus ac mandamus, ut ea quae in apostolicis 
litteris die 11. Aprilis anno proxime superiori datis, quibus indulgentiam plenariam in for- 
ma Jubilaei occasione Oecumenici Concilii omnibus Christifidelibus concessimus, a Nobis 
disposita ac statuta sunt, juxta modum et rationem iisdem litteris praescriptam in sua vi, 
firmitate et vigore permaneant, perinde ac si ipsius Concilii celebratio procederet. Haec 
statuimus, nunciamus, volumus, mandamus, contrariis non obstantibus quibuseumque; irritum 
et inane decernentes si secus super his a quoquam quavis auctoritate scienter vel igno- 
ranter contigerit attentari. Nulli ergo omnino hominum liceat hane paginam Nostrorum 
suspensionis, nunciationis, voluntatis, mandati ac decreti infringere, vel ei ausu temerario 
contraire, si quis autem hoc attentare praesumpserit, indignationem Omnipotentis Dei et 
Beatorum Petri ac Pauli Apostolorum Ejus se noverit incursurum. Ut autem eaedem 
praesentes litterae omnibus quorum interest innotescant, volumus illas seu earum exempla 
ad valvas Ecclesiae Lateranensis et Basilicae Principis Apostolorum, nec non S. Mariae 
Majoris de Urbe affigi, publicari, sicque publicatas et affixas omnes et singulos quos illae 


concernunt perinde arctare, ac si unieuique eorum nominatim et personaliter intimatae 
fuissent. 


Datum Romae apud S, Petrum sub annulo Piscatoris die 20. Octobris Anno MDCCCLXX. 


Pontificatus Nostri Anno vicesimo quinto. 


N. CARD. PARACCIANI CLARELLI. 

In nexu cum Nostris litteris supra occurrentibus ordinamus, ut Preces infra adductae 
ad statum tribulatum Suae Sanctitatis Papae Pii IX. adcommodatae recitentur publice 
ante supplicationes et quidem loco hucusque usitatorum, et ut pro privato usu fidelibus 
commendentur. 


Modly za Ojca Sw. Piusa IX. 
w wielkim obecnie ucisku znajdującego się. 


Amtyfona: 

Piotra chowano w ciemnicy. Lecz modlitwa bez przestanku działa się od kościoła 

ku Bogu za nim. Dzieje Apos. 12, 5. 
Psalm III. 

Panie przecz się rozmnożyli co mię trapią? wiele ich powstaje przeciwko mnie. 
Wiele ich mówi duszy mojćj: niema ten zbawienia w Bogu swoim. 
Ano ty Panie jesteś obrońca mój: chwała moja i podwyższający głowę moję. 
Głosem moim wołałem do Pana: i wysłuchał mię z góry $wietéj swojéj. 
Jam spał i twardom zasnął: i wstałem bo Pan obronił mię. 
Nie będę się bał tysięcy ludu około mnie leżącego: powstań Panie, wybaw mię Boże mój. 
Boś Ty pobił wszystkie sprzeciwiające się bez przyczyny: pokruszyłeś zęby grzószników. 
Pańskie jest wybawienie: a nad ludem Twoim błogosławieństwo Twoje. 
Chwała Ojcu i Synowi i Duchowi świętemu: jak było na początku teraz zawsze i na 

wieki wieków, Amen. 

Piotra chowano w ciemnicy. Lecz modlitwa bez przestanku działa się od kościoła 
ku Bogu za nim. Dzieje Apos. 12, 5. 
W. Spojrzyj Obrońco nasz Boże. 


O. I wejrzyj na twarz Namażańca Twego. 

W. Zbaw Panie sługę Twego Piusa. 

O. Boże mój! nadzieję mającego w Tobie. 

W. Strzeż go jako źrenicy oka. 

O. I nie podaj go na wolę nieprzyjaciół jego. 

W. Ześlij mu Panie! pomoc z miejsca Twego świętego. 
O. A ze Syonu racz go bronić. 

W. Niechaj nic nie zyska na nim nieprzyjaciel. 

O. A syn nieprawości niech mu nie śmie szkodzić. 
W. Panie wysłuchaj modlitwy nasze, 


e 


A wołanie nasze niech do Ciebie przyjdzie. ^ 

Módlmy się! 
Wejrzyj Ojcze niebieski! na srogi ucisk najwyzszéj głowy kościoła świętego Piusa IX. 
i racz go na łży i prośby nasze wyzwolić z rąk nieprzyjaciół jego, by wolny od wszelkićj 
przemocy rządzić mógł swobodnie kościołem Twoim świętym i bezpiecznie prowadzić po- 
wierzoną sobie przez Ciebie owczarnię do przybytków niebieskich. 


Przyjm łaskawie prosimy Cię Panie! modlitwy kościoła Twojego, aby po zwalezeniu 
wszelkich przeciwności i błędów w bezpiecznéj służył Ci wolności. 


Roztrąć pychę nieprzyjaciół naszych, prosimy Cie Panie! i poraź ich mocą prawicy 
Twojćj. Przez Chrystusa Pana naszego, Amen. 


Dabamus in Aedibus Nostris 


Tarnoviae 20. Novembris 1870. 


JOSEPHUS ALOYSIUS, 


EPISCOPUS '"TARNOVIENSIS. 


Tarnoviae, 1870. Typis A. Rusinowski, Typographi Episcopalis. Impensis Consistorii. 


SE” Exemplaria precum typo pressa venalia sunt in Tarnoviensi 7 
typographia erga | cent. v. a. 


